Wysiging soos op 07:58, 8 Mei 2013
24 grepe bygevoeg , 8 jaar gelede
Wysiging soos op 07:57, 8 Mei 2013 (wysig)
Wysiging soos op 07:58, 8 Mei 2013 (wysig) (maak ongedaan)
'n Venda-legende lui dat 'n melaatse die kraal besoek het waar die meer tans is. Sy versoek om voedsel en skuiling is geweier. Daarop het die melaatse die kraal vervloek en het die hele kraal onder die water verdwyn. Daar word beweer dat vandag nog elke oggend die stemme van mense en die gebulk van vee uit die meer opgaan. Funduzi beteken dan ook "die meer wat 'n kraal bedek".
Die klippe wat die wal van die meer vorm, lê nie dig op mekaar nie. In die reënseisoen
lê die water hoog en sypel deur die wal. Dit veroorsaak 'n geruis wat die Venda vertolk as die stem van die ontstoke voorvadergeeste. Om die geeste te kalmeer, word [[bier]], [[koring]] en vleis aan hulle geoffer. Oorlewering beweer dat ook jong meisies geoffer is.
Verhale van die Venda lui onder andere ook dat daar in 'n baie droë tydperk na water gesoek is. Toe is die Funduzi ontdek met oorgenoeg water vir mens en dier. Tussen die krokodille was 'n besonder wit een en die toordokters was oortuig dat die geeste van die gestorwe Vendakapteins in daardie krokodil voortleef en dat die geeste hulle na die meer gelei het.Ook woon die god van vrugbaarheid in die gedaante van 'n [[Gewone luislang|luislang]] in die meer. Hulle dors na bier moet eers geles word voordat daar weer 'n goeie oesjaar gaan wees.
In die Venda-tradisie word die meer as 'n heilige plek beskou en sy water word met groot respek behandel. Niemand mag homself of sy klere daarin was nie. Swem is taboe. As 'n Venda die meer nader, buig hy met sy rug na die meer sodat hy die meer deur sy bene sien.